**PRAVILNIK NAGRADNE IGRE „PRAVA EKIPA NA HIFA-OIL SIPA“**

Član 1.

Organizator nagradne igre pod nazivom „Prava ekipa na Hifa-Oil sipa“ je pravno lice Hifa-Oil d.o.o. Tešanj, podružnica Teslić, ul. Krajiška bb, Teslić, JIB: 4218015340061, a u skladu sa Zakonom o igrama na sreću član 95., Sl. glasnik Republike Srpske broj: 22/19 i 131/20.

TRAJANJE I SVRHA NAGRADNE IGRE

Član 2.

Trajanje nagradne igre je od 23.09.2024. do 22.12.2024. godine, na području Republike Srpske. Svrha nagradne igre je nagrađivanje lojalnosti kupaca iz marketinških razloga.

OBJAVA

Član 3.

Učesnici nagradne igre će biti obaviješteni o nagradnoj igri putem jednih od dnevnih novina dostupnim na teritoriji priređivanja u skladu sa članom 96. stav 8. Zakona o igrama na sreću najkasnije sedam dana prije otpočinjanja nagradne igre za koju je pribavio odobrenje, te putem web stranice i facebook profila Organizatora.

PRAVO UČEŠĆA

Član 4.

Pravo učešća u nagradnoj igri imaju sva punoljetna fizička lica državljani Bosne i Hercegovine, koji budu kupovali gorivo na benzinskim pumpama Hifa-Oil u Republici Srpskoj, te koji prihvataju „Pravila nagradne igre“, osim osoba zaposlenih u pravnom licu Hifa-Oil d.o.o. Tešanj, kao i najbližih članova njihovih porodica. Benzinske pumpe Hifa-Oil-a se nalaze u sljedećim mjestima: Teslić, Doboj i Rudo.

MEHANIZAM NAGRADNE IGRE

Član 5.

Svaki kupac (fizičko lice) koji kupi gorivo u najmanjoj vrijednosti od 30,00 KM na bilo kojoj benzinskoj pumpi Hifa-Oil d.o.o. Tešanj na prostoru Republike Srpske, stiče pravo učešća u nagradnoj igri slanjem SMS poruke na broj telefona: 091 212 405, a da bi prijava za nagradnu igru bila uredna u prethodno spomenutoj poruci mora biti napisan broj fiskalnog računa (razmak) ime i prezime (razmak) grad. Cijena jedne poruke je 0,20 KM plus PDV za korisnike iz svih mobilnih mreža (BH Telecom, HT Eronet, Mtel i drugi). Cijene SMS poruka se neće mijenjati tokom trajanja nagradne igre. Svi učesnici će dobiti povratnu poruku da je njihova poruka primljena i potvrdu da učestvuju u nagradnoj igri. U slučaju da šalju neispravan sadržaj dobiće povratnu poruku da je njihova poruka nevažeća.

Organizator ne snosi odgovornost za bilo kakve probleme nastale tokom perioda nagradne igre, a koji se odnose na tekstualne poruke, internet i mobilne mreže sa kojih se poruke/prijave šalju, te probleme koji su tako nastali i koji nemaju veze sa voljom Organizatora. SMS poruke se šalju/unose od 23.09.2024. do 22.12.2024. do 23:59:59 h. Neće se uzeti u obzir vrijeme kada je poruka poslana već kada je primljena u sistem. Jedan učesnik može poslati neograničen broj poruka za neograničen broj kupovina goriva, iskazanih na odvojenim računima, ali može biti dobitnik samo jedne od nagrada, i to prve za koju je izvučen.

FOND NAGRADA

Član 6.

Nagradni fond se sastoji od sljedećih nagrada:

4 x poklon vaučer gorivo- pojedinačna vrijednost nagrade 200,00 KM (ukupno: 800,00 KM),

1 x aparat za kafu DeLonghi Magnificia- vrijednost nagrade 899,90 KM,

1 x Playstation 5- pojedinačna vrijednost nagrade 1.159,00 KM,

1 x Scooter 4 Xiaomi Electric- vrijednost nagrade 799,00 KM,

Ukupan fond nagradi iznosi 3.658,00 KM.

IZVLAČENJE

Član 7.

Izvlačenje nagrada će se vršiti u sedam krugova, i to:

1. Prvi krug (23.09.2024. - 06.10.2024.godine) - 07.10.2024. godine će biti izvučen dobitnik nagrade: 1 x Scooter 4 Xiaomi Electric,

2. Drugi krug (07.10.2024.-20.10.2024.godine) - 21.10.2024. godine će biti izvučen dobitnik nagrade: 1 x poklon vaučer gorivo u vrijednosti od 200,00 KM,

3. Treći krug (21.10.2024.-03.11.2024.godine) - 04.11.2024. godine će biti izvučen dobitnik nagrade: 1 x aparat za kafu DeLonghi Magnificia,

4. Četvrti krug (04.11.2024.-17.11.2024.godine) - 18.11.2024. godine će biti izvučen dobitnik nagrade: 1 x poklon vaučer gorivo u vrijednosti od 200,00 KM,

5. Peti krug (18.11.2024.-01.12.2024.godine) - 02.12.2024. godine će biti izvučen dobitnik nagrade: 1 x poklon vaučer gorivo u vrijednosti od 200,00 KM,

6. Šesti krug (02.12.2024.-22.12.2024.godine) - 23.12.2024. godine će biti izvučen dobitnik nagrade: 1 x Playstation 5 i 1 x poklon vaučer gorivo u vrijednosti od 200,00 KM

Dobitnici će biti izvučeni sistemom kompijuterskog biranja brojeva telefona sa kojih su pristigle poruke za učešće u nagradnoj igri po principu slučajnog odabira dobitnika, a biranje dobitnika na opisan način vršit će provajder SMS usluga SMS vision u gore navedenim datumima po krugovima sa početkom biranja u 10,00 h.

OBJAVA PRAVILA NAGRADNE IGRE

Član 8.

Pravilnik o nagradnoj igri će biti objavljen putem web stranice www.hifaoil.ba, putem FB profila te putem jednih dnevnih novina.

IZBOR I OBJAVA DOBITNIKA NAGRADA TE PREUZIMANJE NAGRADA

Član 9.

Nakon završetka svakog kruga nagradne igre, bit će objavljen dobitnik nagrade na stranici [www.hifaoil.ba](http://www.hifaoil.ba), i na FB profilu kompanije Hifa Oil. Učesnici nagradne igre i dobitnici prihvataju, da Hifa Oil može obrađivati njihove lične podatke u svrhu nagradne igre, kao što su: ime i prezime, adresa, broj telefona, grad prebivališta, mogu javno prikazati bez naknade.

Dobitnici nagrade će biti putem e-pošte ili telefonskim putem uredno obavješteni o načinu i ostalim detaljima preuzimanja nagrada.

Član 10.

Nagrade se mogu preuzeti u roku 20 dana od dana objave, a prema uputstvu Organizatora.

Dobitnici nagrada nemaju pravo tražiti isplatu novčane protuvrijednosti osvojene nagrade i ne mogu prenijeti nagradu na druge osobe.

Porez na dobitke od igara na sreću bit će obračunat u skladu sa Poglavljem XII zakona o igrama na sreću Republike srpske, a obveznik poreza na dobitke od igara na sreću je fizičko lice koje ostvari dobitak.

ZAVRŠNE ODREDBE

Član 11.

Komisija sačinjena od predstavnika Organizatora će zapisnički utvrditi da li su dobitnici preuzeli nagrade u predviđenom roku te će istekom tog roka utvrditi da je sa određenim datumom dati krug nagradne igre okončan.

Član 12.

Organizator zadržava pravo da u bilo kojem trenutku diskvalifikuje učesnika igre za vrijeme trajanja nagradne igre ukoliko učesnik prekrši Pravila nagradne igre ili ukoliko se učesnik koristi lažnim podacima kako bi učestvovao u nagradnoj igri.

U slučaju eventualnog spora između Organizatora i učesnika, nadležan je Osnovni sud u Tesliću.

Član 13.

Uslovi pod kojima se nagradna igra može prekinuti:

Nagradna igra se može prekinuti ili prolongirati samo u slučaju nastupanja okolnosti za koje Organizator nije odgovoran, odnosno koje nije mogao spriječiti, otkloniti, predvidjeti ili izbjeći (viša sila).

Ukoliko viša sila potpuno ili djelimično onemogućava ili odlaže izvršenje obaveza iz ovog Pravilnika, kao i nastavak nagradne igre, Organizator se oslobađa dužnosti ispunjavanja obaveza.

Ako se Organizator poziva na višu silu onda ima obavezu, da obavijesti učesnike nagradne igre u roku od 7 dana o nastanku događaja, koji predstavlja višu silu, a sve putem svoje FB stranice ili web stranice.

Ova pravila se primjenjuju nakon što је Ministarstvo finansija RS-a, Republička uprava za igre na sreću, dalo na njih svoju saglasnost i izdalo rješenje broj: 06/4-463-2809-2/24 od 10.09.2024. godine, a vrijede do završetka nagradne igre.

Teslić, 12.09.2024.godine

HIFA-OIL d.o.o. Tešanj

Podružnica Teslić